Linford Christie

I Linford Christie (mibait 2 ya ing Abril 1960) métung yang Britanicong míbait king Jamaicang atletang talapulaying sprinter ampóng talaturú king atletismo. Yá kabud ing laláking Britanicong sínambut gintung medalla karéng ápat a competicion a dinálan a metrong makabuklat karéng atleta ning Britania: ing Olympic Games, ing World Championships, ing European Championships ampó ing Commonwealth Games. Ya ing múmúnang atletang Europeong mékábalbal king 10-second barrier king dinálan a metru, at ya ing tínalan king record ning Britania king dinálan a metru king álus atlung púlung banwa. Ya ing sadyang tátalan king indoor record karéng adwang dálan a metru 200 metres, ampó ing sadyang tínalan king record king Europa king anam a pulung metru, dinálan a metru ampóng 4 × 100 metres relay.